ન્યૂ ચાણક્ય, પોતાનાં નીતિશાસ્ત્રમાં કહે છેઃ ‘કોઈપણ વ્યક્તિ પોતાનાં શતપ્રતિશત અસત્યને રૂપાળા રૂપાળા શબ્દોનાં કપડાં પહેરાવી, એને એકાદ બે સંસ્કૃત શ્લોકો, બે-ચાર ઊર્દૂ આયાતો અને આવડે એવી,  સોરી, ફાવે એવી અંગ્રેજી પંચલાઇનો કે પછી ખરીદ-વેચાણ સંઘની સંસ્થાના સભ્ય એવા કોઈપણ સાહિત્યકારનાં ચાર-પાંચ કાવ્યાત્મક વિધાનો દ્વારા, શ્રોતાઓના કાનના અને બોલનારના નાકના પડદા ફાટી ન જાય ત્યાં સુધી ગગનભેદી અવાજે સતત ને સતત બોલ્યા કરે, તો એ શતપ્રતિશત અસત્ય, બહુ જ ટૂંકા સમયમાં સહસ્ત્ર પ્રતિ સહસ્ત્ર સત્યમાં ફેરવાઈ જાય છે!